Bispedømmet Gary i Indiana
**Dale Joseph Melczek** (født 9. november 1938 i Detroit i Michigan i USA, død 25. august 2022 i Gary i Indiana) var en amerikansk katolsk biskop av Gary.

Liv og virke
------------

### Prest

Etter å ha fullført sin teologiske utdannelse ved St. Mary's College i Orchard Lake og St. John's Provincial Seminary i Plymouth ( Michigan), begge i Michigan,  og deretter ved University of Notre Dame, ble Dale Joseph Melczek ordinert til prest 6. juni 1964 av erkebiskopen av Detroit, kardinal John Francis Dearden.

### Hjelpebiskop i Detroit

Pave Johannes Paul II utnevnte ham til hjelpebiskop i Detroit og titulærbiskop av *Tragurium* den 3. desember 1982. Erkebiskopen av Detroit, Edmund Casimir Szoka, bispeviet ham 27. januar året etter; medkonsekratorer var Harold Robert Perry S.V.D. hjelpebiskop av New Orleans, og Arthur Henry Krawczak, hjelpebiskop av Detroit.

Biskop Melczek ble der biskoppelig vikar/områdebiskop for *Detroit Northwest Region*. I 1987 koordinerte han pave Johannes Paul IIs apostoliske besøk til Detroit.

### Biskop av Gary

Den 19. august 1992 ble han utnevnt til Garys apostoliske administrator. Den 28. oktober 1995 ble han utnevnt til koadjutorbiskop av Gary. Etter Norbert Felix Gaughans pensjonering etterfulgte han ham den 1. juni 1996 som biskop av Gary.

Biskop Melczek var aktiv i USAs katolske bispekonferanse som medlem henholdsvis leder av en lang rekke komiteer og organer.

I november 1996 ble Melczek valgt inn i styret for Catholic Relief Services (CRS). På vegne av CRS besøkte han katolske hjelpeprosjekter på Filippinene (1997), Myanmar og Kambodsja (1998), Indonesia og Øst-Timor (1999), Den demokratiske republikk Kongo og Kongo-Brazzaville (2000), Angola (2001) og Tanzania (2002).

Med sine pastorale brev «The Many Faces of Our Church: A Pastoral Letter About Cultural Diversity» tok han et oppgjør med rasisme i det nordvestlige Indiana i 2002, og likeså i 2003 med «Created in God's Image: A Pastoral Letter About the Sin of Racism and a Call for Conversion».

Biskop Melczek fungerte som medformann for Race Relations Council of Northwest Indiana i Valparaiso i Indiana fra 2002 til 2007.

Pave Frans innvilget hans søknad om aldersbetinget fratreden den 24. november 2014. Han tjenestegjorde etterpå som sogneadministrator for *St. Mary of the Lake* i Gary. Han ble etterfulgt som biskop der av  Donald J. Hying.

Dale Joseph Melczek døde i Gary om morgenen 25. august 2022 av komplikasjoner fra et hjerneslag.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Lucido Maria Parocchi (1833-1903) \*1871
* Pave Pius X (1835-1914) \*1884
* Kardinal Gaetano de Lai (1853–1928) \*1911
* Kardinal Raffaele Carlo Rossi (1876–1948) \*1920
* Kardinal Amleto Giovanni Cicognani (1883–1973) \*1933
* Kardinal John Francis Dearden (1907–1988) \*1948
* Kardinal Edmund Casimir Szoka (1927–2014) \*1971
* Biskop *Dale Joseph Melczek* (1938–2022) \*1982

Referanser
----------

1. 1 2 3  «Dale Joseph Melczek». *Who's Who in America*. [*død lenke*]
2. 1 2  «Bishop Emeritus Dale Melczek, D.D.» **(engelsk)**. Diocese of Gary. Besøkt 13. november 2021.
3. 1 2 3  «Bishop Emeritus Dale Melczek, D.D.». *Diocese of Gary* **(engelsk)**. 25. august 2022. Besøkt 26. august 2022.
4. ↑  «Rinuncia del Vescovo di Gary (U.S.A.) e nomina del successore». *Tägliches Bulletin* **(italiensk)**. Presseamt des Heiligen Stuhls. 24. november 2014. Besøkt 24. november 2014.
5. ↑  «In loving memory: Most Rev. Dale J. Melczek». *Diocese of Gary* **(engelsk)**. 25. august 2022. Besøkt 26. august 2022.
6. ↑  www.catholic-hierarchy.org melczek, lest 8. oktober 2022

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** LCCN **·** ISNI
 |